Miss Universe 2015

Ang Miss Universe 2015 ay ang ika-64 na edisyon ng Miss Universe pageant, na ginanap sa Planet Hollywood Resort & Casino sa Las Vegas, Nevada, Estados Unidos noong 20 Disyembre 2015. Ito ang unang edisyon ng kompetisyon na ginanap sa ilalim ng pagmamay-ari ng WME/IMG, na binili ang Miss Universe Organization mula kay Donald Trump noong 14 Setyembre 2015. Dahil dito, ito ang edisyon ng kompetisyon na ipinalabas sa Fox at Azteca sa halip na sa NBC at UniMás.

Pagkatapos ng kompetisyon, kinoronahan ni Paulina Vega ng Kolombiya si Pia Wurtzbach ng Pilipinas bilang Miss Universe 2015. Ito ang pangatlong tagumpay ng Pilipinas sa kasaysayan ng kompetisyon. Nagtapos bilang first runner-up si Ariadna Gutiérrez ng Kolombya samantalang nagtapos bilang second runner-up si Olivia Jordan ng Estados Unidos.

Mga kandidata mula sa walumpung mga bansa at teritoryo ang kumalahok sa kompetisyong ito. Pinangunahan ni Steve Harvey ang kompetisyon, samantalang nagsilbi bilang backstage correspondent si Roselyn Sanchez. Nagtanghal sina Charlie Puth, The Band Perry, at Seal sa edisyong ito.

 Kasaysayan 

 Lokasyon at petsa ng kompetisyon 
Ayon sa panayam kay Miss Universe 2014 Paulina Vega noong 8 Pebrero 2015, binanggit ni Vega na gaganapin ang Miss Universe 2015 sa Beijing sa Nobyembre 2015. Gayunpaman, inanunsyo ng bise-presidente ng Miss Universe Organization na si Shawn McClain noong 29 Abril 2015 na gaganapin ang kompetisyon sa Bogotá, Kolombya sa Enero 2016. 

Kasunod ng mga pahayag ng may-ari ng Miss Universe Organization na si Donald Trump patungkol sa mga imigranteng Mehikano sa Amerika sa isang talumpati noong 16 Hunyo 2015, binawi ng Kolombya ang kanilang bid upang idaos ang kompetisyon sa kanilang bansa dahil sa pagkondena nila kay Trump. Bukod pa rito, tumanggi ang NBCUniversal at UniMás (tagahimpapawid ng kompetisyon sa wikang Espanyol) na isahimpapawid ang Miss USA 2015 pageant at winakasan ang kanilang mga karapatan sa pageant. Ito ang nagtulak kay Trump na magsampa ng kaso laban sa NBC at UniMás dahil tumanggi sila na ipalabas ang pageant.

Noong 11 Setyembre 2015, binili ni Trump ang istaka ng NBCUniversal sa Miss Universe, kaya siya na lang ang nag-iisang may-ari ng Miss Universe Organization. Kalaunan, ibinenta ni Trump ang Miss Universe Organization sa WME/IMG noong 14 Setyembre.

Noong 28 Oktubre 2015, mahigit isang buwan matapos bilhin ng WME/IMG ang Miss Universe Organization kay Trump, inanunsyo ng Fox na nakuha nito ang mga karapatang isahimpapawid ang Miss Universe 2015 pageant, na gaganapin sa 20 Disyembre 2015. Gaganapin ang kompetisyon sa AXIS Theatre ng Planet Hollywood sa Las Vegas, Nevada, Estados Unidos.

 Pagpili ng mga kalahok 
Ang mga kalahok mula sa walumpung mga bansa at teritoryo ay napili upang lumahok sa kompetisyon. Labindalawang kandidata ang nailuklok upang kumatawan sa kanilang bansa/teritoryo matapos maging isang runner-up sa kanilang kompetisyong pambansa o napili sa isang casting process, at tatlong kandidata ang napili matapos ang pag-urong ng orihinal na kalahok.

Iniluklok si Miss Austria 2012 Amina Dagi bilang kandidata ng Austrya sa Miss Universe matapos na pinili ni Miss Austria 2015 Annika Grill na lumahok lamang sa Miss World, dahil sa salungatan ng iskedyul ng dalawang pageant. Iniluklok rin sina Ornella Obone ng Gabon, Cynthia Samuel ng Libano, Vladislava Evtushenko ng Rusya, at Refilwe Mthimunye ng Timog Aprika upang kumatawan sa kanilang bansa dahil hindi maaaring sumali ang mga orihinal na kalahok na sina Miss Gabon 2015 Reine Ngotala, Miss Lebanon 2015 Valerie Abou Chacra, Miss Russia 2015 Sofia Nikitchuk, at  Miss South Africa 2015 Liesl Laurie dahil sa kanilang pagsali sa Miss World 2015 na ginanap isang araw bago ganapin ang Miss Universe 2015.

Iniluklok ang second runner-up ng Miss Croatia 2015 na Mirta Kuštan upang palitan ang orihinal na nagwagi na si Barbara Ljiljak bilang kinatawan ng Kroasya matapos nitong magkaroon ng pinsala sa kanyang braso. Iniluklok ang first runner-up ng Miss Mauritius 2014 na si Sheetal Khadun dahil sa hindi pagtupad ng mga obligasyon ng orihinal na Miss Mauritius na si Kushboo Ramnawaj. Iniluklok si Miss Earth Paraguay 2015 Myriam Arévalos upang maging Miss Universe Paraguay 2015 dahil ang orihinal na nagwagi Laura Garcete ay nabuntis sa kasagsagan ng kanyang panunungkulan. Dahil nagkaroon ng salungatan sa iskedyul ng Miss Universe 2015 at Miss France 2016 kung saan obligadong dumalo si Miss France 2015 Camille Cerf ayon sa kanyang kontrata, iniluklok si Miss France 2014 Flora Coquerel upang lumahok sa edisyong ito.

Bumalik sa edisyong ito ang mga bansang Montenegro at Kapuluang Kayman na huling sumali noong 2012, at Biyetnam at Dinamarka na huling sumali noong 2013. Iniluklok si Aigerim Smagulova upang kumatawan sa Kasakistan upang palitan si Miss Universe Kazakhstan 2015 Regina Valter dahil napagdesisyunan niyang sumali na lamang sa susunod na edisyon. Gayunpaman, umurong sa kompetisyon si Smagulova dahil sa mga personal na dahilan. Dapat sanang lalahok si Miss Universe Slovenia 2015 Ana Haložan, ngunit naaksidente ito noong nakarating na siya sa Las Vegas, dahilan upang maospital at bumitiw sa kompetisyon. Nagkaroon ito ng mga seizure at ang kanyang mukha ay bahagyang paralisado. Bagama't nagbitiw na sa kompetisyon, binigyan pa rin ng pagkakaton si Haložan upang rumampa sa entablo sa live telecast. Hindi sumali ang mga bansang Ehipto, Etiyopiya, Guam, Kapuluang Turks at Caicos, Kenya, Litwanya, Santa Lucia, Sri Lanka, Suwisa, at Trinidad at Tobago matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.

Noong una, hindi dapat lalahok ang mga bansang Kosta Rika, Mehiko, at Panama sa edisyong ito dahil sa mga pahayag ni Donald Trump patungkol sa mga imigrante sa Mehiko. Gayunpaman, pagkatapos ng ibenta sa WME/IMG ang Miss Universe Organization, nagpasya ang tatlong bansa na lumahok sa Miss Universe.

 Mga insidente sa panahon ng kompetisyon 
Nakatanggap ng atensyon ng media sa buong mundo ang final telecast ng edisyong ito dahil sa isang pagkakamaling nagawa tungkol sa nanalo. Noong una, inanunsyo ng host na si Steve Harvey na ang nagwagi sa kompetisyon ay si Ariadna Gutiérrez ng Kolombya. Ilang minuto matapos ang kanyang koronasyon, bumalik si Harvey sa entablado upang humingi ng paumanhin, at sinabing si Gutiérrez ang first runner-up habang si Pia Wurtzbach ng Pilipinas ang nagwagi. Kalaunan ay sinabi niya na siya ay nalito nang basahin ang pangalan ng nagwagi dahil ang parehong pangalan ay nasa card at napansin lamang niya ang "1st" sa pangalan ng Kolombya. Dahil dito, binawi ni Miss Universe 2014 Paulina Vega ang sintas sa baywang at korona mula kay Gutiérrez at koronahan si Wurtzbach bilang ang kanyang kahalili. Pagkatapos ng koronasyon ni Wurtzbach, napaluha si Gutiérrez dahil sa insidente habang napapaligiran ng kanyang mga kasamang kandidata. Sinubukan ni Wurtzbach na sumali at kausapin si Gutiérrez, ngunit sinabihan siya ng ilan sa kanyang mga kasamang kandidato na "umatras", habang ang iba ay buo siyang hindi pinansin.

 Mga resulta 

 Mga pagkakalagay 
 Pagkakalagay Kandidata Miss Universe 2015    Pilipinas – Pia Wurtzbach 1st runner-up   Kolombya – Ariadna Gutiérrez 2nd runner-up  Estados Unidos – Olivia JordanTop 5  – Monika Radulovic
  Pransiya – Flora Coquerel Top 10  Beneswela – Mariana Jimenez
  Curaçao – Kanisha Sluis
  Hapon – Ariana Miyamoto
  Republikang Dominikano – Clarissa Molina
  Taylandiya – Aniporn Chalermburanawong Top 15  Belhika – Annelies Törös
  – Marthina Brandt
  Indonesya – Anindya Kusuma Putri
  Mehiko – Wendolly Esparza
  Timog Aprika – Refilwe Mthimunye

 Mga espesyal na parangal 
ParangalNagwagiMiss Congeniality  Anggola – Whitney Shikongo

 Best National Costume 
PagkakalagayKandidataNagwagi  Taylandiya – Aniporn ChalermburanawongTop 5  Arhentina – Claudia Barrionuevo
  Tsina – Jessica Xue
  Nikaragwa – Daniela Torres
  Panama – Gladys Brandao

 Kompetisyon 

 Pormat ng kompetisyon 
Tulad noong 2014, labinlimang semi-finalist ang napili sa pamamagitan ng paunang kompetisyon at ang mga closed-door interview. Lumahok sa swimsuit competition ang labinlimang mga semi-finalist, at kalaunan ay pinili ang sampung mga semifinalist. Lumahok sa evening gown competition ang sampung mga semifinalist at kalaunan ay pinili ang limang pinalista. Limang pinalista ang sumabak sa paunang question-and-answer round. Gayunpaman, sa unang pagkakataon simula noong 2000, mula sa lima, tatlong pinalista naman ang aabante sa susunod na round at sasabak sa final question at final walk. Sa unang pagkakataon, nagkaroon ng isang real-time voting system sa kompetisyon kung saan maaaring bigyan ng mga manonood ang mga kandidata ng iskor habang nagaganap ang isang parte ng kompetisyon. Kasama ng mga hurado ang global vote at ang mga kandidatang hindi kabilang sa tatlong pinalista sa pagpili ng susunod na hihiranging Miss Universe.

 Komite sa pagpili 

 Paunang kompetisyon 

 Erika Albies – Bise-presidente ng Global Fashion Communications sa IMG
 Erin Brady – Miss USA 2013 mula sa Connecticut
 Julio Caro – Producer para sa pelikula at telebisyon at talent manager
 Keiko Uraguchi – Director of Digital Partnerships para sa WME/IMG
 Nischelle Turner – Korespoden sa  Entertainment Tonight
 Rocky Motwani – Negosyante, co-founder ng Jiko Services
 Zak Soreff – Entertainment marketing expert

 Final telecast 

 Emmitt Smith – Dating manlalaro ng propesyonal at pangkolehiyong putbol
 Niecy Nash – Aktres na nanomina para sa Gawad Emmy
 Olivia Culpo – Miss Universe 2012 mula sa Estados Unidos
 Perez Hilton – Blogger, kolumnista, at personalidad sa telebisyon

 Mga kandidata 
Walumpung kandidata ang kumalahok para sa titulo.
Bansa/TeritoryoKandidataEdadBayan AlbanyaMegi Luka19Fushë-Krujë Alemanya Sarah-Lorraine Riek22Leipzig AnggolaWhitney Shikongo20Huíla ArhentinaClaudia Barrionuevo24Salta Aruba Alysha Boekhoudt20Oranjestad AustralyaMonika Radulovic25Sydney Austrya Amina Dagi20 Viena Bagong SilandiyaSamantha McClung25Christchurch BahamasToria Nichole Penn27Nassau BelhikaAnnelies Törös20Antwerp BeneswelaMariana Jimenez21Caracas BiyetnamPhạm Thị Hương24Hải Phòng BrasilMarthina Brandt23Vale Real BulgaryaRadostina Todorova20Vratsa BulibyaRomina Rocamonje23Santa Cruz CuraçaoKanisha Sluis19Willemstad DinamarkaCecilie Wellemberg21Copenhague EkwadorFrancesca Cipriani22Guayaquil El SalbadorIdubina Rivas22San Salvador EslobakyaDenisa Vyšnovská20Prievidza EspanyaCarla García25Las Palmas Estados UnidosOlivia Jordan27Tulsa GabonOrnella Obone19Oyem GanaHilda Akua26Kumasi Gran BritanyaNena France25Londres GresyaMikaela-Eleni Fotiadi21Atenas GuwatemalaJeimmy Aburto21Lungsod ng GuwatemalaShauna Ramdyhan25Georgetown HamaykaSharlene Rädlein25Kingston HaponAriana Miyamoto21Nagasaki HaytiLisa Drouillard23Port-au-Prince HeorhiyaJanet Kerdikoshvili24Tbilisi HondurasIroshka Elvir24Choluteca IndiyaUrvashi Rautela21Mumbai IndonesyaAnindya Kusuma Putri23Semarang IrlandaJoanna Cooper21Derry IsraelAvigail Alfatov19Acre ItalyaGiada Pezzaioli22Montichiari KanadaPaola Nunez24Toronto Kapuluang Birheng BritanikoAdorya Rocio Baly22Tortola Kapuluang KaymanTonie Chisholm27Grand Cayman KolombiyaAriadna Gutiérrez21Sincelejo KosoboMirjeta Shala21Vučitrn Kosta RikaBrenda Castro23Limón KroasyaMirta Kuštan22 Krapinske Toplice LibanoCynthia Samuel20Beirut MalaysiaVanessa Tevi Kumares24Seremban MawrisyoSheetal Khadun26Rose-Hill MehikoWendolly Esparza24Aguascalientes MiyanmarMay Barani Thaw 25  Yangon MontenegroMaja Čukić20Podgorica NiheryaDebbie Collins23Lagos NikaragwaDaniela Torres25Managua NoruwegaMartine Rødseth24Oslo OlandaJessie Jazz Vuijk20Amsterdam PanamaGladys Brandao24La Villa de los Santos ParagwayMyriam Arévalos25Asunción PeruLaura Spoya24Lima PilipinasPia Wurtzbach26Cagayan de Oro PinlandiyaRosa-Maria Ryyti21Oulu PolonyaWeronika Szmajdzińska21Szczecin Porto RikoCatalina Morales24Caguas Emilia Araújo24Lisbon PransiyaFlora Coquerel21Orléanais Republikang DominikanoClarissa Molina 24 Moca Republikang TsekoNikol Švantnerová22Šumperk RusyaVladislava Evtushenko19Chita SerbiyaDaša Radosavljević19Kragujevac SingapuraLisa Marie White22Singapore SuwesyaPaulina Brodd21Estokolmo TansaniyaLorraine Marriot20Dar es Salaam TaylandiyaAniporn Chalermburanawong21Lampang Timog Aprika Refilwe Mthimunye23Pretoria Timog KoreaKim Seo-yeon23Seoul TsileMaría Belén Jerez26Viña del Mar TsinaJessica Xue21Shenzhen TurkiyaAsli Melisa Uzun19Ankara UkranyaAnna Vergelskaya26Kyiv UnggaryaNikoletta Nagy19Budapest UruguayBianca Sánchez20Montevideo

 Mga tala 

 Mga sanggunian 

 Panlabas na kawing 



Kategorya:Miss Universe
Kategorya:Zappos Theater
Kategorya:2015